Fábri János

Fábri János  ([Losonc](https://hu.wikipedia.org/wiki/Losonc), [1830](https://hu.wikipedia.org/wiki/1830). [július 31.](https://hu.wikipedia.org/wiki/J%C3%BAlius_31.) – [Rimaszombat](https://hu.wikipedia.org/wiki/Rimaszombat), [1907](https://hu.wikipedia.org/wiki/1907). [december 30.](https://hu.wikipedia.org/wiki/December_30.)) magyar muzeológus, botanikus, tanár, iskolaigazgató, múzeumigazgató.



Élete és munkássága:

Gimnáziumi tanulmányait szülővárosában és [Selmecbányán](https://hu.wikipedia.org/wiki/Selmecb%C3%A1nya) végezte. [Losoncon](https://hu.wikipedia.org/wiki/Losonc) Szilniczky Mihály tanár megkedveltette vele a [botanikát](https://hu.wikipedia.org/wiki/Botanika). A [természetrajzot](https://hu.wikipedia.org/wiki/Term%C3%A9szetrajz) [Eperjesen](https://hu.wikipedia.org/wiki/Eperjes_%28Szlov%C3%A1kia%29) végezte [Hazslinszky Frigyes Ákos](https://hu.wikipedia.org/wiki/Hazslinszky_Frigyes_%C3%81kos%22%20%5Co%20%22Hazslinszky%20Frigyes%20%C3%81kos) és [Vandrák András](https://hu.wikipedia.org/wiki/Vandr%C3%A1k_Andr%C3%A1s%22%20%5Co%20%22Vandr%C3%A1k%20Andr%C3%A1s) irányítása alatt. Az [1848-49-es szabadságharcban](https://hu.wikipedia.org/wiki/1848-49-es_szabads%C3%A1gharc) mint honvédtüzér, majd mint térparancsnoksági segédtiszt vett részt. A [világosi](https://hu.wikipedia.org/wiki/Vil%C3%A1gos) fegyverletétel után [Jánosiban](https://hu.wikipedia.org/wiki/J%C3%A1nosi) (Gömör megye) mint nevelő működött. 1850-ben az [osgyáni](https://hu.wikipedia.org/wiki/Osgy%C3%A1n%22%20%5Co%20%22Osgy%C3%A1n) evangélikus gimnázium tanára lett. 1854-ben a [Bécsi Egyetemen](https://hu.wikipedia.org/wiki/B%C3%A9csi_Egyetem) [fizikai](https://hu.wikipedia.org/wiki/Fizika), [kémiai](https://hu.wikipedia.org/wiki/K%C3%A9mia) és [geológiai](https://hu.wikipedia.org/wiki/Geol%C3%B3gia) tanulmányokat folytatott. Az osgyáni és [rimaszombati](https://hu.wikipedia.org/wiki/Rimaszombat) gimnáziumok egyesítése után rendes tanári működését a rimaszombati egyesült protestáns gimnáziumban folytatta. Többször az igazgatói hivatalt is viselte. Tanítványa volt [Mikszáth Kálmán](https://hu.wikipedia.org/wiki/Miksz%C3%A1th_K%C3%A1lm%C3%A1n) is, aki kedves tanáráról a *Kovászember*, valamint a *Fábry János* című novellában és a [Vasárnapi Újságban](https://hu.wikipedia.org/wiki/Vas%C3%A1rnapi_Ujs%C3%A1g) írt [nekrológja](http://epa.oszk.hu/00000/00030/02825/pdf/VU_EPA00030_1908_06.pdf) is megemlékezik. Harmincnégy évig az összes természettudományi tantárgyat tanította. Közben beszerezte a szakokhoz nélkülözhetetlen tanszereket és gyűjteményeket. Az 1868-1890-es időszakban fenntartott és igazgatott egy államilag segélyezett felsőbb leányiskolát.

Az Egyesült Protestáns Gimnázium és a (volt megyei) Gömör-Kishonti Múzeum tevékenysége kezdetben szorosan összekapcsolódott. A múzeum igazgatói tisztségét rendre a gimnázium tanárai töltötték be. Első, alapító igazgatója Fábry János, őt követte a szepességi származású [Loysch Ödön](https://hu.wikipedia.org/w/index.php?title=Loysch_%C3%96d%C3%B6n&action=edit&redlink=1" \o "Loysch Ödön (a lap nem létezik)), majd [Fábián Vilmos](https://hu.wikipedia.org/w/index.php?title=F%C3%A1bi%C3%A1n_Vilmos&action=edit&redlink=1) és végül [Holéczy Miklós](https://hu.wikipedia.org/w/index.php?title=Hol%C3%A9czy_Mikl%C3%B3s&action=edit&redlink=1" \o "Holéczy Miklós (a lap nem létezik)).

Fábry János tevékenyen részt vett több tudományos és kulturális egyesületben. Észlelője volt a rimaszombati [meteorológiai](https://hu.wikipedia.org/wiki/Meteorol%C3%B3gia) állomásnak. 1882 szeptemberében megalapította a [Gömöri Múzeumot](https://hu.wikipedia.org/w/index.php?title=G%C3%B6m%C3%B6ri_M%C3%BAzeum&action=edit&redlink=1) (az első kiállítást 1913. május 18-án nyitották meg) és a Múzeum Egyesületet, amely egészen 1951-ig létezett, majd a [rendszerváltás](https://hu.wikipedia.org/wiki/Rendszerv%C3%A1lt%C3%A1s_Magyarorsz%C3%A1gon) után felújította a tevékenységét. Flóraművei szorgalmas gyűjtés eredménye, de sok téves adatot is tartalmaznak. Növénygyűjtésének 42 évi eredményét rendezett herbáriuma foglalta magában, melynek ma kisebb része Kolozsvárott és a Gömör-Kishonti Múzeumban, nagyobb része a pozsonyi Szlovák Nemzeti Múzeumban található. Megalapította és fejlesztette a múzeum régiség és éremgyűjteményét.

Az 1850-60-as években dolgozott a Hon, [Vasárnapi Újság](https://hu.wikipedia.org/wiki/Vas%C3%A1rnapi_Ujs%C3%A1g_%28hetilap%2C_1854%E2%80%931921%29) és a Politikai Újdonságok című lapokkal. Botanikai cikkeket közölt a Magyar Növénytani Lapokba (róla nevezte el Richter Aladár a [szeder](https://hu.wikipedia.org/wiki/Szeder) új fajtáját: Rubus Fabryi Richt. Al.). Ezeken kívül állandó munkatársa volt a Gömör, Gömöri Közlöny, Rozsnyói Híradó, Gömör-Kishont stb. hetilapoknak és a Magyar Nyelvőrnek; névvel, névtelenül vagy álnévvel írt vezércikkeket, ismeretterjesztő cikkeket és tárcákat, nekrológokat és egyéb közérdekű cikkeket. 1897-ben vonult vissza, azután még tíz évig élt növényeivel bíbelődve.

Fábry Jánosnak négy lánya született és egyetlen fiúgyermeke, Fábry Zoltán, aki később Rimaszombat város rendőrparancsnoka volt (meghalt 1943-ban, eltemetve Rimaszombatban). Unokája, [ifj. Fábry Zoltán](http://www.mno.hu/portal/696048) huszárőrnagy, született 1911-ben Rimaszombatban, meghalt 1951-ben Budapesten. Koncepciós perben kivégezték, a [Nemzeti Panteon](https://hu.wikipedia.org/w/index.php?title=Nemzeti_Panteon&action=edit&redlink=1) 298-as parcellájában nyugszik. [Posztumusz](https://hu.wikipedia.org/wiki/Posztumusz) rehabilitálták és 1991-ben huszár ezredesi rangra előléptették.

Fábry Jánosról 1990 után a rimaszombati Gömör Kishonti Múzeum Egyesület díjat nevezett el, amelyet 2008-ban a Fábry család kapott. Azt az ükunoka, a magyarországi [Nagyvázsony](https://hu.wikipedia.org/wiki/Nagyv%C3%A1zsony) polgármestere, [Fábry Szabolcs](https://hu.wikipedia.org/wiki/F%C3%A1bry_Szabolcs) vette át.

Művei:

* Igénytelen szó a hazai füvészet érdekében. Magyar Sajtó, 1857. 248. sz.
* Rimaszombat viránya. Rimaszombati Gimn. Ért. 1858–59
* Adalékok a dísznövények történetéhez. Rimaszombati Gimn. Ért. 1858–59
* A szőlő története. Vasárnapi Ujság 1863
* Az állattan elemei. Gymnasiumok és ipartanodák alsóbb osztályainak használatára. Pest, 1864
* A növénytan elemei. Gymnasiumok és ipartanodák alsóbb osztályai számára. Pest, 1865
* Gömörmegye viránya. Pest, 1867 (Különnyomat a Gömör és Kishont egyesült vármegyék leirása c. munkából)
* A Gömörmegyei Múzeum múltja és jelene. Rimaszombat, 1905

 Forrás:

https://hu.wikipedia.org/wiki/Fábry\_János